joelniklaus/EU_Wikipedias huggingface dataset:
Národný buditeľ

Národný buditeľ alebo historicky buditeľ je zaužívané pomenovanie príslušníka národnosti, ktorý u svojich súkmeňovcov v období formovania sa moderných (najmä utláčaných) národov rozvíjal národné povedomie. Historicky súvisí s rozmachom nacionalizmu v období po Veľkej francúzskej revolúcii, najmä v prvej polovici 19. storočia.

Napr. počas formovania moderného slovenského národa túto rolu postupne plnili predstavitelia bernolákovskej, kollárovsko-hamuljakovskej, štúrovskej generácia, generácie tzv. matičného obdobia a obdobia zvýšeného maďarizačného útlaku po roku 1867. Ich činnosť zahŕňala sféru politickú, kultúrno-umeleckú, vedecko-výskumnú (najmä jazykovednú a historickú), sociálnu (napr. boj proti alkoholizmu cez spolky striezlivosti) a v rokoch meruôsmych aj vojenskú oblasť (Slovenské povstanie). Vyvrcholením snahy národných buditeľov bolo vytvorenie spoločného štátu s kultúrne a etnicky blízkym českým národom v októbri 1918 (vznik Česko-Slovenska), v ktorom získali Slováci možnosť slobodného (kultúrneho, umeleckého a pod.) rozvoja aj podielu na politickom živote.

Referencie
Národný inštitút pre vzdelávanie a mládež

NIVAM (skrátene Národný inštitút pre vzdelávanie a mládež) je príspevkovou organizáciou ministerstva školstva na Slovensku. 

Vznikol 1. júla 2022 spojením Metodicko-pedagogického centra, Slovenskej pedagogickej knižnice, Štátneho pedagogické ústavu, Iuventy (Slovenský inštitút mládeže) a Národného ústavu certifikovaných meraní vzdelávania.

Jeho generálnym riaditeľom je v roku 2022 prof. PaedDr. Ivan Pavlov, PhD. Má okolo 250 zamestnancov.

Sídli na Ševčenkovej 11 v Bratislave a v ďalším regionálnych pobočkách.

Referencie 

Ministerstvo školstva, vedy, výskumu a športu Slovenskej republiky
Ginnifer Goodwinová

Ginnifer Goodwinová (; * 22. máj 1978,  Memphis, Tennessee, USA) je americká herečka, známa z televízneho seriálu Kde bolo, tam bolo (2011 - 2018).

Detstvo a mladosť 
Goodwinová sa narodila v meste Memphis, v štáte Tennessee. Jej matka, je bývalá učiteľka, ktorá tiež pracovala pre FedEx. Jej otec, predtým vlastnil a prevádzkoval nahrávacie štúdio. Goodwinová si zmenila pravopis svojho mena z „Jennifer“ na „Ginnifer“, aby lepšie rozlíšila jej meno a pomohla pri výslovnosti jej mena v jej regionálnom dialekte. Má mladšiu sestru, Melissu Goodwin.

Goodwinovej matka, je židovského pôvodu, preto aj ona samotná vyrastala v tejto komunite. Ako dieťa navštevovala tábor Henryho S. Jacobsa, letný tábor pre reformné židovské deti v meste Utica, v štáte Mississippi. Bola pokrstená a mala službu Bat micva.

Kariéra 
Goodwinová mala zo začiatku menšiu úlohy v televíznych seriáloch, ako napríklad Zákon a poriadok. V roku 2003 získala výraznejšiu úlohu vo filme Úsmev Mony Lízy a o rok neskôr, si zahrala po boku Kate Bosworth, v romantickej komédii Rande s celebritou.  

V roku 2009 si zahrala po boku Justina Longa, Jennifer Connelly a Jennifer Aniston v romantickej komédii, Nie je z teba až tak paf. 

Od roku 2011 do roku 2018 hrala Goodwinová hlavnú úlohu vo fantasy dramatickom seriáli Kde bolo, tam bolo. Hrala rozprávkovú hrdinku Snehulienku, tak aj jej skutočný náprotivok, učiteľku Mary Margaret Blanchardovú. Goodwinová, spoločne s jej manželom, Joshom Dallasom, opustili natáčanie televízneho seriálu na konci šiestej sezóny, aby sa s rodinou presťahovali späť do Los Angeles. Obaja sa vrátili do televízneho seriálu na konci siedmej sezóny.

Spoločne s Robom Loweom, stvárnila manželský pár Kennedyovcov, v dráme, Vražda prezidenta Kennedyho z roku 2013.

V roku 2016 dabovala hlavnú postavu, Judy Hoppsovú v animovanom filme, Zootopia. Aktívne sa venuje aj dabingu. V rokoch 2019 a 2021 účinkovala v televíznom seriály Why Women Kill, ktorý získal pozitívne recenzie. 

V januári 2022, mal premiéru televízny seriál Pivoting, kde hrá po boku Maggie Q a Elizy Coupe.

Súkromný život 
Goodwinová chodila s hercom Joeym Kernom. Zasnúbili sa v decembri 2010 a svoj vzťah ukončili v máji 2011. Násladne, začala Goodwinová chodiť s jej hereckým kolegom z z televízneho seriálu Kde bolo, tam bolo, Joshom Dallasom. Vzali sa 12. apríla 2014 v Kalifornii a majú dvoch synov, ktorí sa narodili v máji 2014 a júni 2016.

Iné projekty

Zdroj 

Filmové herečky USA
Televízne herečky USA
Dabingové herečky USA
Osobnosti z Memphisu (Tennessee)
Osobnosti USA židovského pôvodu
Molly Shannonová

Molly Shannonová (; * 16. september 1964, Shaker Heights, Ohio, USA) je americká herečka a komička. Je známa z filmov ako Superstar (1999), Láske na stope (2001), Dievča mojich snov (2006), Scary Movie 5 (2013), My ostatní (2016), Matky na žúrke (2017) a tiež je známa aj z televíznych seriálov ako napríklad Will a Grace (1998-2020), Rozvod (2016-2019) a Biely lotos (2021). Venuje sa aj aktívne dabingu, dabovala napríklad v animovanom televíznom seriály Bobove burgery (2011-2022).

Detstvo a mladosť 
Shannonová sa narodila v írsko-americkej katolíckej rodine. Jej matka, bola učiteľkou a jej otec, bol manažérom predaja. Keď mala Shannonová štyri roky, jej matka, mladšia sestra a bratranec zomreli pri autonehode, zatiaľ čo jej otec šoféroval pod vplyvom.

Navštevovala New York University, kde študovala drámu a v roku 1987 absolvovala Tisch School of the Arts na NYU.

Kariéra 
Jej prvú filmovú rolu získala v roku 1989, v hororovom remaku Fantóm opery. V roku 1991 sa krátko objavila v druhej sérii Twin Peaks ako „šťastná pomocná dáma“. 

Vo februári 1995, bola obsadená do Saturday Night Live, aby nahradila Janeane Garofalo po tom, čo Garofalová odišla, kvôli nezhodám v produkcii. Shannonová, bola stálou súčasťou Saturday Night Live, do roku 2001. 

V roku 1998 hosťovala v televíznom seriály Will a Grace, o rok neskôr, si zahrala vo filme Superstar, ktorý bol založený, na jej najslávnejšej postave SNL, Mary Katherine Gallagher, nešikovnej študentke katolíckej školy, ktorá túži sa stať hudobnou superstar.

V roku 2002 hosťovala v televíznom seriály, Sex v meste. V roku 2006 si zahrala vedľajšiu postavu vo filme Sofie Coppola, Mária Antoinetta. O rok neskôr, si zahrala po boku Petra Sarsgaarda, vo filme Život je pes. V rovnakom roku, mala menšiu úlohu v komédii Božský Evan.

V roku 2013 sa objavila v troch epizódach televízneho seriálu, Život je boj a v rovnakom roku, sa tiež pripojila k animovanému televíznemu seriálu, Bobove burgery, kde dabuje postavu Millie Frock. 

Po boku Sarah Jessicy Parker, si zahrala v televíznom seriály Rozvod, z roku 2016. Shannonová získala v roku 2017 cenu Film Independent Spirit Award za najlepšiu herečku vo vedľajšej úlohe, za jej herecký výkon v kritikmi uznávanej dráme My ostatní. O rok neskôr, si tiež zahrala v oceňovanom filme, Private Life. 

V roku 2022 Shannonová vydala knihu, s názvom Hello, Molly!: A Memoir (ISBN 9780063056251), v ktorej písala o tom, ako rodinná tragédia ovplyvnila jej kariéru.

Súkromný život 
V roku 2004 sa vydala za Fritza Chesnuta, s ktorým má dve deti.

Iné projekty

Zdroj 

Filmové herečky USA
Televízne herečky USA
Dabingové herečky USA
Komici USA
Osobnosti z Ohia
Osobnosti USA írskeho pôvodu
Absolventi New York University
Barbora Bezáková

Barbora Bezáková (* 5. september 1996, Malacky) je slovenská herečka, známa z televízneho seriálu Druhá šanca, kde stvárňuje postavu lekárky - Lujzy Eliášovej.

Životopis 
Bezáková pochádza z Malaciek a počas štúdia pôsobila v miestnom Divadle na hambálku. Vyštudovala herectvo v Česku, na JAMU v Brne. Venuje sa najmä divadelnému herectvu, pôsobila v divadlách ako JAMU Brno, Národní divadlo Brno, Divadlo Feste, Divadlo U stolu a aktuálne pôsobí v Divadle F. X. Šaldy Liberec (Šaldovo divadlo). V roku 2022 sa pripojila k hereckému obsadeniu úspešného televízneho seriálu Druhá šanca, kde stvárňuje lekárku Lujzu Eliášovú. Žije a pôsobí v Česku.

Referencie 

Osobnosti z Malaciek
Slovenské televízne herečky
Slovenské divadelné herečky
Pyramidálna inverzia

Pyramidálna inverzia alebo dáždniková inverzia je proces, v ktorom sa molekula so štruktúrou pyramídy, napríklad amoniak (NH3), "prevráti naruby". Je to rýchla oscilácia atómu a jeho substituentov, pri ktorom molekula alebo ión prechdáza planárnym tranzitným stavom. Pre zlúčeniny, ktoré by boli normálne chirálne, pretože na tomto atóme majú stereocentrum, umožňuje pyramidálna inverzia racemizáciu jej enantiomérov (alebo diastereomérov, ak má viac chirálnych centier).

Energetická bariéra 

Energetická bariéra je závisla hlavne na druhu atómu, na ktorom prebieha pyramidálna inverzia. Inverzia atómu dusíka v amoniaku je pri izbovej teplote rýchla a prebieha asi 30 milárdkrát za sekundu (3·1010 s-1). Oproti tomu vo fosfáne (PH3) prebieha inverzia pri izbovej teplote len veľmi pomaly (energetická bariéra je 132 kJ/mol). K tejto rýchlosti pyramidálnej inverzie u amoniaku prispievajú dva faktory: nízka energetická bariéra  (24,2 kJ/mol alebo 5,8 kcal/mol) a úzka šírka tejto bariéry, čo umožňuje kvantové tunelovanie (pozri nižšie). Kvôli tomu sú amíny so vzorcom RR′R"N zvyčajne opticky nestabilné (enantioméry sa pri izbovej teplote rýchlo racemizujú), ale P-chirálne fosfány sú stabilné (možno pozorovať a rozlíšiť jednotlivé stereoizoméry).

Tento proces prebieha i v sulfoxidoch, arzánoch, stibánoch a karbaniónoch. Vhodne substituované sulfóniové soli (R3S+), sulfoxidy, arzány a iné látky sú opticky stabilné pri izbovej teplote. Stérické efekty môžu takisto ovplyvniť energetickú bariéru.

Dusíková inverzia 
Dusíková inverzia je proces, ktorý prebieha na atómoch dusíka, a to hlavne u amínov. Je to konkrétny prípad pyramidálnej inverzie. V procese dochádza k pohybu dusíku cez rovinu tvorenú substituentmi (substituenty sa takisto hýbu, a to v opačnom smere). Proces prebieha cez planárny tranzitný stav. Ak by zlúčenina bola chirálna (mala stereocentrum na tomto dusíku), dusíková inverzia vedie k racemizácii, takže jednotlivé stereoizoméry nie je možné rozlíšiť.

Kvantové efekty 
Amoniak vykazuje kvantové tunelovanie, kvôli úzkej tunelovacej bariére, nie kvôli termálnej excitácii. Superpozícia dvoch stavov vedie k štiepeniu energetických hladín, čo sa využíva v amoniakových maseroch.

Príklady 
Inverziu amoniaku poprvé zmerali v roku 1934 pomocou mikrovlnnej spektroskopie.

V jednej štúdii sa inverzia aziridínu spomalila 50× po umiestnení atómu dusíka poblíž fenolu v porovnaní s oxidovanou hydrochinónovou podobou tej istej molekuly. Tento systém je reverzibilný po reakcii s kyslíkom alebo ditioničitanom sodným.

Výnimky 

Konformačné napätie a štruktúrna tuhosť (rigidita) môžu účinne predísť inverzii amínových skupín. Analógy Trögerovej bázy (vrátane Hünlichovej bázy) sú príklady látok, v ktorých sú dusíkové atómy stabilnými stereocentrami a teda majú významnú optickú aktivitu.

Referencie

Zdroj 

Stereochémia
Fyzikálna chémia
Organická chémia
Anton Jaro

Anton Jaro (*24. júl 1954, Bratislava) je slovenský štúdiový hudobník, hráč na kontrabas, basovú gitaru a skladateľ. Aj keď je vo vlastnej produkcii zameraný skôr na džezovú hudbu, ako štúdiový hudobník spolupracuje na projektoch rôznych hudobníkov v pestrom spektre hudobných žánrov.

Životopis 
Anton Jaro sa narodil 24. júla 1954 v Bratislave. Neskôr študoval na Strednej priemyselnej škole polygrafickej v Bratislave. Počas školy hrával ako basgitarista v rockovej kapele Ex We 5. Začiatkom 70. rokov sa stal členom jazzrockovej skupiny Fermata, s hral na viacerých, aj zahraničných koncertoch a nahral albumy Fermata I (1975), Pieseň z hôľ (1977). V roku 1976 začal Anton Jaro spolupracovať s kvartetom Laca Gerhardta. Nahral s ním album Prečo sme sa oženili? (1977). Príležitostne hrával aj s Dežom Ursínym, jeho meno nájdeme medzi hudobníkmi na albumoch Pevnina detstva (1978) a Zelená (1999). 

Medzi rokmi 1985 až 1990 bol Anton Jaro členom Tanečného orchestra Československej televízie v Bratislave, v Big Bande Radio Bratislava hrával v rokoch 1990 až 1994. V rokoch 1986 až 1990 hral Anton Jaro v skupine Alef gitaristu Andreja Kellenbergera a v rokoch 1986 až 1987 v Combe Petra Lipu. V džerockovom gitarovom triu Jakabčic-Burian-Jaro hrával Anton Jaro od roku 1987, kedy vystúpili na prehliadke slovenského džezu počas Bratislavských jazzových dní. 

V rokoch 1987 až 1992 Anton Jaro na Konzervatóriu v Bratislave vyštudoval u profesora Pavla Profanta hru na kontrabas.

V 80 rokoch je Anton Jaro aktívny aj pri nahrávaní populárnej hudby. Ako štúdiových hudobník bol pri vzniku mnohých známych slovenských hudobných albumov: so skupinou Elán nahrával Detektívku (1986), Nebezpečný náklad (1988), či album Rabaka (1989), v spolupráci s Marianom Greksom bol Anton Jaro členom štúdiovej kapely pri nahrávaní Greksovho albumu Demikát, so spevákom Petrom Nagyom nahral basy na albumoch "ale" (1987) a Šachy robia človeka (1989). Anton Jaro spolupracoval aj s Paľom Haberom, s Pavlom Hammelom a so skupinou Prúdy, či s Robom Grigorovom, s Big Bandom Pavla Zajačka, so Soňou Horňákovou a s mnohými ďalšími.
 
V roku 1998 Anton Jaro založil skupinu, ktorú nazval Jazz Standards Antona Jara a naďalej pokračuje v spolupráci s rôznymi umelcami. Jeho meno nájdeme na obale mnohých súčasných albumov. Účinkoval napríklad aj na albume Knights of the Living Groove (2005) od amerického saxofonistu Petra Cardarelliho, ako člen Filharmonického kontrabasového kvinteta účinkoval na albume Joseph Kolkovich - Nine Preludes, Silent Tears of Fathers (2007), či na albume džezovej hudobníčky a skladateľky Sisy Michalidesovej, Zimní kúzelníci (2009).

Referencie

Iné projekty 

Osobnosti z Bratislavy
Slovenskí basgitaristi
Slovenskí rockoví basgitaristi
Slovenskí džezoví basgitaristi
Slovenskí popoví basgitaristi
Prúdy (skupina)
Menšinová vláda

Menšinová vláda (alebo minoritná vláda) je forma vlády vyskytujúca sa v parlamentných demokraciach, kde vládnuca strana alebo koalícia vládnucich strán nedisponuje väčšinou kresiel v parlamente. Schvaľovanie legislatívy býva preto spravidla pre vládnucu stranu obťažnejšie. Tieto strany zvyčajne vytvoria dohodu s jednou z opozičných strán poskytujúcou stabilnú väčšinu, ale môžu byť aj bez regulárnej podpory spoliehajúc sa na podporu zo strany jednej z opozičných strán v závislosti od konkrétneho prípadu. Pre menšinovú vládu je charakteristická aj menšia stabilita, keďže opozičné strany sa môžu hocikedy spojiť a vysloviť vláde nedôveru.

Vo svete 
V niektorých krajinách sveta sú menšinové vlády bežné. Napríklad v Kanade ich od roku 1873 bolo už 15. Súčasná, rovnako ako aj predchádzajúca, vláda Justina Trudeaua je tiež menšinová.
V Nordických štátoch je menšinová vláda jednej strany podporovaná niekým z opozície zvykom, Dánsko a Švédsko majú takú vládu aj v súčasnosti. V Nórsku momentálne vládne menšinová vláda tvorená Nórskou stranou práce a Stranou stredu.

Austrália zažila menšinovú vládu štyrikrát. Prvý raz sa tak stalo po voľbách v roku 1940, keď Národno-liberálna koalícia získala v parlamente 36 kresieľ zo 74 a bola schopná vládnuť vďaka podpore dvoch nezaradených poslancov. Táto vláda však prežila len do roku 1941, keď jej bola vyslovená nedôvera. Ďaľšiu menšinovú vládu tak sformovala Austrálska strana práce, ktorá bola tiež podporovaná práve dvomi vyššie spomínanými poslancami.
Tretia menšinová vláda v Austrálii vládla v rokoch 2010 až 2013, tiež vedená Australskou stranou práce podporovanou štyrmi nezaradenými poslancami a jedným poslancom zo Strany Zelených. Štvrtýkrát sa tak stalo v roku 2018 po konfliktoch vo vládnucej koalícii, ktorá vyústila v podanie demisie premiéra Malcolma Turnbulla. Nová vláda Scotta Morrisona bola už menšinová.

Na Slovensku 
Súčasná vláda Eduarda Hegera sa stala menšinovou po odchode strany SaS z koalície v septembri 2022. V parlamente má koalícia tvorená stranami OĽANO, SME RODINA a ZA ĽUDÍ 70 poslancov. V minulosti bola menšinovou vládou aj druhá vláda Mikuláša Dzurindu.

Referencie 

Vláda
Politológia
Borák

Borák môže byť:
 rod rastlín (Borago) z čeľade borákovité (Boraginaceae), pozri borák (rod)
 nárečovo: masliak obyčajný
 ľudovo:
 borák lekársky (Borago officinalis)
 hríb sosnový
 priezvisko, pozri Borák (priezvisko), napr.:
 Mečislav Borák, český historik (19452017)

Referencie
Hydroxid tálny

Hydroxid tálny je hydroxid tália, v ktorom je tálium v oxidačnom stave +I.

Hydroxid tálny je toxický.

Syntéza 
Hydroxid tálny vzniká po rozklade etoxidu tálneho vo vode:

 C2H5OTl + H2O → TlOH + C2H5OH

Takisto je možné ho získať priamo reakciou tália s etanolom a kyslíkom:

 4 Tl + 2 C2H5OH + O2 → 2 C2H5OTl + 2 TlOH

Ďalším spôsobom je reakcia síranu tálneho s hydroxidom bárnatým:

 Tl2SO4 + Ba(OH)2 → 2 TlOH + BaSO4

Vlastnosti 
Hydroxid tálny je silný hydroxid, ktorý sa disociuje na tálny katión, Tl+, a hydroxidový anión, OH-. Disociačná konštanta (Kb) TlOH je asi 0,15, čo odpovedá pKb = 0,8. Katión Tl+ sa podobá na katióny ťažších alkalických kovov a na strieborný katión.

Použitie 
Hydroxid tálny je možné použiť pri Suzukiho reakcii na aktiváciu organických zlúčenín bóru a ako zásada. Toxicita hydroxidu tálneho však viedla k náhrade tejto zásady za iné alternatívy.

Referencie

Zdroj 

Hydroxidy
Tálium
Vozovňa Jurajov dvor

Vozovňa Jurajov dvor je vozovňa v Bratislave, v mestskej časti Nové Mesto, v lokalite Jurajov dvor, ktorú prevádzkuje DPB. Vozovňa je 2. prevádzky - divízie Autobusy (2DPA) a 1. prevádzky - divízia Električky (1DPE). Z vozovne sú vypravované električkové a autobusové linky do celého mesta okrem električkovej linky , ktorá je vypravovaná z Vozovne Krasňany. V areáli vozovne sa nachádza plniaca stanica CNG.

Vypravované linky:
 električkové:    
 autobusové:

Vozidlový park 
Vo vozidlovom parku Vozovne Jurajov dvor sa nachádza 13 typov autobusov, ktoré denne vypravuje:
 Solaris Urbino 15 CNG
 SOR BN 9.5
 SOR C 10.5
 SOR BN 10.5
 Tedom C12 G
 Mercedes-Benz Citaro CNG
 SOR NB 18 City
 Solaris Urbino 10
 SOR NB 12 City
 Iveco Urbanway 10,5M
 Solaris New Urbino 18
 Otokar Kent C 18,75
 SOR NS 12 Diesel

Dopravné spojenie

Referencie 

Doprava v Bratislave
Nové Mesto (Bratislava)
Vozovne na Slovensku
Doplňujúce obecné voľby v rokoch 1936 a 1937

Išlo o voľby do obecných zastupiteľstiev, ktoré československá vláda vypísala v mestách a obciach, v ktorých volebné obdobie vypršalo po termíne riadnych volieb v rokoch 1931/1932 alebo doplňujúcich obecných volieb v roku 1935. Uskutočnili sa vo viacerých termínoch. Prvýkrát sa volilo 7. júna 1936. Jednalo sa o 400 obcí, z toho 36 na Slovensku. Druhé kolo prebehlo v 6. decembra 1936, kedy sa mal volebný akt previesť v 263 obciach, z toho na Slovensku len v 16. V roku 1937 sa na Slovensku volilo v Košiciach.

Vo viacerých obciach voľby neprebehli a mandáty sa rozdelili na základe dohody miestnych pobočiek politických strán. V obci Rimavské Zalužany obsadila agrárna strana (RSZML) 7 mandátov, sociálna demokracia (ČSSD) - 4 mandáty a ľudáci (HSĽS) 1 mandát. V Nedožeroch obsadili ľudáci 8 mandátov a agrárna strana 7 mandátov. V Lome nad Rimavicou získala HSĽS15 mandátov, ČSSD 2 a RSZML 1.

Výsledky v mestách a obciach, kde voľby prebehli

Zoznam referencií 

Voľby na Slovensku
Voľby v Česko-Slovensku
Rádio Rock

Rádio Rock (štylizované aj ako Rádio ROCK) je slovenská rocková rozhlasová stanica, ktorá čiastočne nadväzuje na tradíciu zaniknutého Rádia Anténa Rock. Nová stanica však má výrazne menšie pokrytie v sieti VKV vysielačov ako pôvodná Anténa Rock a zatiaľ má pridelené frekvencie iba v Bratislave a v Trenčíne. Stanica vysiela aj v pásme DAB+, čím je prvou takto vysielajúcou stanicou zo skupiny Bauer Media. Oficiálny začiatok vysielania bol 3. októbra 2022 o 6. hodine. Sídli v Bratislave. Skupina Bauer Media má týmto spustením vo svojom portfóliu už štyri rádiá: Rock, Rádio Expres, Rádio Melody a Europa 2.

Vysielače

Zdroj 
 Rádio Rock na radia.sk
 Oficiálna webstránka

Slovenské rozhlasové stanice
Vzniklo v 2022
Ján Kerekréti

Ján Kerekréti (* 25. október 1943) je slovenský politik, poslanec Národnej rady SR, člen poslaneckého klubu OBYČAJNÍ ĽUDIA a nezávislé osobnosti (OĽANO).

Počas komunistického režimu bol perzekvovaný pre náboženské vyznanie, nebolo mu umožnené vyššie štúdium, preto vyštudoval strojársku technológiu na Strednej priemyselnej škole strojníckej na Fajnorovom nábreží 5 v Bratislave a potom pracoval ako rušňovodič. Po 44 rokov pracoval na Generálnom biskupskom úrade Evanjelickej cirkvi augsburského vyznania na Slovensku. Je generálny sekretár Slovenskej evanjelickej aliancie. V roku 2017 mu diagnostikovali rakovinu kostnej drene.

V parlamentných voľbách 2020 kandidoval z 22. miesta na kandidátke hnutia OĽANO a získal 1 780 prednostných hlasov, čím vo výslednom poradí padol na 29. miesto. V NR SR pôsobí ako člen Výboru NR SR pre sociálne veci a Výboru NR SR pre nezlučiteľnosť funkcií. So straníckymi kolegami do parlamentu predložil 7 návrhov zákona a 5 pozmeňujúcich a doplňujúcich návrhov.

Žije v Bratislave.

Referencie

Externé odkazy 
 Ján Kerekréti na webe Národnej rady SR

Slovenskí politici
Politici OĽaNO
Poslanci NR SR (2020 – 2024)
Slovenská florbalová extraliga mužov 2022/23

betRing EXTRALIGA v sezóne 2022/23 je 22. ročník extraligy florbalistov, najvyššej florbalovej súťaže mužov na Slovensku, ktorú kontroluje Slovenský zväz florbalu (SZFB). V súťaži účinkuje 12 družstiev.

Systém súťaže 
Systém súťaže sa oproti predcháfzajúcim ročníkom zmenil len v jednej veci. V minulých ročníkoch sa predposledný tím stretol z vicemajstrom druhej ligy a kto zvýťazil postupil do extraligy ale tento rok sa tímy ktoré obsadia po základnej časti 10. a 11. miesto stretnú proti sebe a kto prehá zostupuje.

Účastníci

Základná časť

Play-off 
Bude doplnené neskôr.

Baráž o extraligu 
Bude doplnené neskôr.

Konečné umiestnenie

Externé odkazy 
 Oficiálna stránka Slovenského zväzu florbalu

Slovenská florbalová extraliga mužov
Lindsay Duncanová

Lindsay Duncanová CBE (; * 7. november 1950, Edinburgh, Škótsko, Spojené kráľovstvo) je škótska herečka.

Detstvo a mladosť 
Duncanová sa narodila v robotníckej rodine v Edinburghu. Jej otec slúžil v britskej armáde 21 rokov, kým sa stal štátnym zamestnancom. Jej rodičia sa presťahovali do Leedsu, potom Birminghamu, keď bola ešte dieťa. 

Otec Duncanovej zomrel pri autonehode, keď mala 15 rokov. Jej matka trpela Alzheimerovou chorobou a zomrela v roku 1994; inšpirovala Sharmana Macdonalda k napísaniu hry Zimný hosť (1995) v réžii Alana Rickmana, ktorý neskôr získal aj filmové spracovanie.

Kariéra 
Spočiatku sa venovala najmä divadelnému herectvu. V televízii sa objavovala prevažne vo vedľajších úlohách.

Väčší úspech získala rolou v inscenácii Top Girls od Caryl Churchillovej, inscenovanej na Royal Court v Londýne a neskôr presunutej do Public Theatre v New Yorku. Jej herecký výkon v podaní Lady Nijo, jej vyniesol herecké ocenenie Obie. 

V roku 1985 nastúpila do Royal Shakespeare Company kvôli inscenácii Troilus a Cressida, v ktorej hrala Helenu Trójsku. V septembri rovnakého roku, stvárnila rolu markízy de Merteuil v Les Liaisons Dangereuses, hre Christophera Hamptona podľa francúzskeho románu. Keďže divadelná inscenácia mala úspech, v apríli 1987 herecké obsadenie, hrali inscenáciu aj v divadle Broadway. Za svoj herecký výkon bola nominovaná na divadelné ocenenie Tony a získala Olivierovu cenu za najlepšiu herečku. 

Aby potešila svojho malého syna, fanúšika Hviezdnych vojen, Duncanová sa uchádzala o rolu matky Anakina Skywalkera, v prvej časti Star Wars, z roku 1999, ale nebola obsadená; no získala vedľajšiu dabingovú rolu.  

V roku 2003 si zahrala po boku Diane Lane, vo filme Pod toskánskym slnkom.  Vo februári 2009 stvárnila britskú premiérku Margaret Thatcher v životopisnom filme, Margaret. V roku 2014, si zahrala v televíznej sérii Ctihodná žena, po boku Maggie Gyllenhaal. V rovnakom roku, si zahrala vo filme Birdman.

V roku 2017 sa pripojila k hereckému obsadeniu televízneho seriálu Pozostalí a o rok neskôr, hrala v televíznom seriály Čas čarodejníc.

Súkromný život 
Duncanová je vydatá za škótskeho herca Hiltona McRaea, s ktorým sa zoznámila v roku 1985 v Royal Shakespeare Company. Spolu žijú v severnom Londýne. Majú jedného syna, Cala McRaea, narodeného v septembri 1991.

Iné projekty

Zdroj 

Škótske filmové herečky
Škótske televízne herečky
Škótske divadelné herečky
Držitelia ceny Tony
Osobnosti z Edinburghu
Tiché miesto

Tiché miesto je americký post-apokalyptický horor z roku 2018. Režíroval ho John Krasinski, ktorý sa podieľal aj na scenári, spolu s tvorcami príbehu Bryanom Woodsom a Scottom Beckom. Dej sa točí okolo otca (Krasinski) a matky ( Emily Blunt ), ktorí sa snažia prežiť a vychovať deti ( Millicent Simmonds a Noah Jupe ) v postapokalyptickom svete obývanom slepými príšerami s ostrým sluchom.

Beck a Woods začali príbeh vytvárať už na vysokej škole. V júli 2016 si Krasinski prečítal ich základný scenár a v marci nasledujúceho roku bol najatý na réžiu a dopracovanie scenára. Krasinski a Blunt boli obsadení do hlavných úloh v máji 2017. Natáčanie prebiehalo v severnej časti štátu New York od mája do novembra 2017.

Film mal premiéru na festivalovej konferencii South by Southwest 9. marca 2018 a do filmovej distribúcie v Spojených štátoch ho spoločnosť Paramount Pictures zaradila 6. apríla. Snímka celosvetovo zarobila viac ako 350 miliónov dolárov a získala si aj uznanie kritikov. Na stránke Rotten Tomatoes film opísali ako „inteligentný, zlomyseľne desivo skvelý“  a  National Board of Review a American Film Institute ho vyhlásili za jeden z desiatich najlepších filmov roka 2018. Snímka si získala aj nominácie na niekoľko ocenení, vrátane Zlatého glóbusu za najlepšiu pôvodnú hudbu ; ceny Akadémie za najlepší strih zvuku ; Ceny Amerického spolku spisovateľov za najlepší pôvodný scenár; a na cenu Screen Actors Guild Award za Výborný herecký výkon herečky vo vedľajšej úlohe bola nominovaná Emily Blunt, ktorá nomináciu aj premenila. 

Pokračovanie Tiché miesto Časť II bolo uvedené do kín 28. mája 2021. Réžie sa opäť zhostil John Krasinski, vrátilo sa aj herecké obsadenie, ku ktorému pribudol Cillian Murphy.

Referencie 

Filmy štúdia Paramount Pictures
Filmy z 2018
Vozovňa Trnávka

Vozovňa Trnávka je vozovňa v Bratislave, v mestskej časti Nové Mesto, v lokalite Trnávka, ktorú prevádzkuje DPB. Vozovňa je 1. prevádzky - divízie Autobusy (1DPA) a 1. prevádzky - divízia Trolejbusy (1DPT). Z vozovne sú vypravované autobusové a trolejbusové linky do väčšiny mesta.

Vypravované linky:
 autobusové:        
 trolejbusové:

Vozidlový park 
Vo vozidlovom parku Vozovne Trnávka sa nachádza 11 typov autobusov, ktoré denne vypravuje:
 Iveco Daily
 SOR BN 10.5
 Tedom C12 G
 Mercedes-Benz Citaro CNG
 SOR NB 18 City
 Solaris Urbino 10
 SOR NB 12 City
 Iveco Urbanway 10,5M
 Solaris Urbino 8,6
 Rošero First FCLEI
 Otokar Kent C 18,75
 SOR NS 12 Diesel

Dopravné spojenie

Referencie 

Doprava v Bratislave
Nové Mesto (Bratislava)
Vozovne na Slovensku
Vozovňa Hroboňova

Vozovňa Hroboňova je vozovňa v Bratislave, v mestskej časti Staré Mesto, ktorú prevádzkuje DPB. Vozovňa je 2. prevádzky - divízie Trolejbusy (2DPT). Z vozovne sú vypravované trolejbusové linky do celého mesta.

Vypravované linky:
 trolejbusové:

Vozidlový park 
Vo vozidlovom parku Vozovne Hroboňova sa nachádzajú 4 typy trolejbusov, ktoré denne vypravuje:
 Škoda 21 Tr
 Škoda 25 Tr Irisbus
 Škoda 30 Tr SOR
 Škoda 31 Tr SOR

Dopravné spojenie

Referencie 

Doprava v Bratislave
Staré Mesto (Bratislava)
Vozovne na Slovensku
Dopravná nehoda v Bratislave 2. októbra 2022

Dopravná nehoda v Bratislave sa stala 2. októbra 2022 krátko po 22.25 SELČ na autobusovej zastávke Zochova na Staromestskej ulici v Bratislave, v mestskej časti Staré Mesto.

Nehodu spôsobil vodič vozidla Škoda Superb, ktorým bol podľa spravodajstva Televízie Markízy generálny sekretár Deaflympijského výboru Slovenska Dušan Dědeček. Podľa Krajského riaditeľstva Policajného zboru (PZ) v Bratislave vodič vozidla pod vplyvom alkoholu nezvládol riadenie, vozidlom zišiel mimo vozovku a vo vysokej rýchlosti 110 km/h narazil do osôb čakajúcich na zastávke. Príslušníci PZ u vodiča zistili dychovou skúškou prítomnosť alkoholu v dychu s nameranou hodnotou 0,81 mg/l (1,69 promile). Následne ho zadržali a umiestnili v cele policajného zaistenia, pričom vyšetrovateľ začal trestné stíhanie vo veci trestného činu usmrtenia (§ 149 ods. 1 Trestného zákona). O deň neskôr došlo k zmene právnej kvalifikácie a zo strany vyšetrovateľa bolo vznesené obvinenie z trestného činu všeobecného ohrozenia (§ 284, 285 Trestného zákona). Podľa medializovaných informácií na mieste spolujazdca sedel Dědečkov syn Lukáš, taktiež pod vplyvom alkoholu (0,5 mg/l).

V dôsledku nehody zomreli štyri osoby priamo na mieste, tri osoby boli v kritickom stave prevezené do nemocníc, ďalšie tri osoby utrpeli zranenia vyžadujúce si ich ošetrenie v nemocniciach. Na nasledujúci deň na následky utrpených zranení zomrela jedna z hospitalizovaných osôb. Postihnutými boli prevažne mimobratislavskí študenti bratislavských univerzít, čakajúci na spoje k internátom v Mlynskej doline.

Zastávka Zochova bola do 13:03 nasledujúceho dňa vyradená z prevádzky.

Obete 
Dôsledky nehody neprežilo päť osôb:
 Broňa Božoňová z Popradu, 21-ročná študentka FTVŠ UK a PriF UK
 Natália Hamráková z Levoče, 19-ročná študentka PraF UK
 Richard Hlavács z Balogu nad Ipľom, 20-ročný študent FIIT STU
 Sasha Slovík z Banskej Bystrice, 20-ročný študent FIIT STU
 Marek Vojtaššák zo Ždiaru, 20-ročný študent FTVŠ UK a FiF UK

Reakcie 
V reakcii na udalosť viacerí politici avizovali, že sa budú snažiť o presadenie sprísnenia trestov za vedenie vozidla pod vplyvom alkoholu (napr. minister vnútra SR Roman Mikulec).

Galéria

Referencie

Iné projekty 

Dopravné nehody na Slovensku
Udalosti v Bratislave
2022 na Slovensku
Dušan Dědeček

Dušan Dědeček (* 6. júl 1962, Brezno) je  slovenský športový funkcionár a tréner. Všeobecne známym sa stal tým, že 2. októbra 2022 spôsobil dopravnú nehodu, v dôsledku ktorej zahynulo päť mladých študentov a ďalších päť osôb utrpelo zranenia.

Štúdium a pôsobenie v športe 
V roku 1987 absolvoval štúdium telesnej výchovy a športu s trénerským zameraním na Fakulte telesnej výchovy a športu Univerzity Komenského v Bratislave.

Pôsobil ako atletický tréner pre nepočujúcich športovcov, napr. ako tréner deflympioničky Ivany Krištofičovej. Vyše dekádu pôsobil vo funkcii generálneho sekretára Deflympijského výboru Slovenska, 5. októbra 2022 z funkcie odstúpil.

Kandidatúra v komunálnej politike 
V komunálnych voľbách v roku 2010 kandidoval do miestneho zastupiteľstva mestskej časti Bratislava-Karlova Ves za koalíciu strán SMER – sociálna demokracia (SMER-SD), Slovenská národná strana (SNS), Strana zelených Slovenska, Slobodné fórum. V nasledujúcich komunálnych voľbách kandidoval opätovne, za koalíciu strán SMER-SD, SNS, Strana zelených Slovenska a Strana moderného Slovenska. V oboch prípadoch vo voľbách neuspel.

Dopravná nehoda 

2. októbra 2022 krátko po 22:24 spôsobil v Bratislave-Starom Meste dopravnú nehodu, pri ktorej zahynulo päť osôb. Policajný zbor v dôsledku toho začal trestné stíhanie vo veci trestného činu usmrtenia, neskôr bolo vznesené obvinenie z trestného činu všeobecného ohrozenia. D. Dědeček bol zadržaný príslušníkmi Policajného zboru (PZ) priamo na mieste činu a následne bol umiestnený do cely policajného zaistenia, pričom podľa prezidenta PZ Štefana Hamrana sa po čine správal agresívne.

6. októbra sudca pre prípravné konanie Okresného súdu Bratislava I rozhodol, že nebude vzatý do väzby, ktorú požadoval prokurátor. Ten voči tomu podal sťažnosť a odvolací Krajský súd v Bratislave následne 14. októbra rozhodol o vzatí obvineného do väzby.

Referencie 

Osobnosti z Brezna
Slovenskí tréneri
Absolventi Fakulty telesnej výchovy a športu Univerzity Komenského v Bratislave
Ján Horecký

Ján Horecký môže byť:
 slovenský jazykovedec (19202006), pozri Ján Horecký (jazykovedec)
 slovenský pedagóg a minister školstva (* 1968), pozri Ján Horecký (minister)

Rozlišovacie stránky – Osobnosti
UKF Nitra

UKF Nitra môže byť skratka pre:

 športový klub, pozri UKF Nitra (volejbalový klub)
 vysokú školu, pozri Univerzita Konštantína Filozofa v Nitre
Drop a Beat

„Drop a Beat“ je skladba amerického elektronického hudobníka Mobyho, ktorá bola vydaná ako druhý singel z jeho debutového rovnomenného albumu. Skladba zaznamenala úspech ako predchodca (Go). Pôvodne bola vydaná v kompilácii Instinct Dance pod jeho pseudonymom "Brainstorm". Singel dosiahol 6. miesto v rebríčku Hot Dance Club Play.

Zoznam skladieb 

 "Drop a Beat" - 4:21
 "Drop a Beat (Deep Mix)" - 5:57
 Electricity - 3:27
 UHF 2 - 4:59

Zdroj
Annie Ernauxová

Annie Ernauxová (; * 1. september 1940, Lillebonne, Francúzsko) je francúzska spisovateľka. Známa je svojimi autobiografickými knihami, ktorých vydala dve desiatky.

Životopis 
Narodila sa v obci Lillebonne v Hornej Normandii. Jej rodičia vlastnili potraviny. Vyrastala v mestečku Yvetot. V roku 1958 vo veku 18 rokov odišla z domu na leto, aby pracovala v detskom prázdninovom tábore. Stretla sa tam po prvý raz bližšie s rovesníkmi a prežila svoju prvú sexuálnu udalosť. Na základe nej neskôr napísala román Mémoire de fille. Učiteľstvo a modernú literatúru študovala na univerzitách v Rouene a Bordeaux, získala tiež docentúru z francúzskej literatúry. Svoj prvý román vydala v roku 1974. V tom čase pracovala ako učiteľka na strednej škole a mala dve deti. Román mal názov Les Armoires vides (Prázdne skrine) a tématizoval detstvo v robotníckej triede a nelegálny potrat, ktorý podstúpila. V roku 1977 sa s rodinou presťahovala do Cergy-Pontoise, mestečka v parížskom regióne. V období 1977 až 2000 pracovala učila na Centre National d’Enseignement par Correspondance. V skorých 80. rokoch sa rozviedla a v roku 2000 odišla od učenia, aby sa venovala písaniu. Bývať zostala v Cergy-Pontoise.

Tvorba 
Debut Les armoires vide bol publikovaný v roku 1974, v roku 1990 v angličtine pod názvnom Cleaned Out. Píše o témach, ktorým sa francúzski autori a autorky „skôr vyhýbali“. Predseda komisie pre Nobelove ceny za literatúru Anders Olsson povedal, že Ernauxová samu seba nevníma ako autorku beletrie, ale opisuje sa ako „etnologička seba samej“. Podľa Denisy Ballovej, „Jej písanie [...] balansuje medzi literatúrou, sociológiou a históriou.“ V roku 2008 vydala knihu Les Années, ktorá bola neskôr nominovaná na Bookerovu cenu. Jej zatiaľ posledný román je Jeune homme, vydaný v roku 2022.
 
Vydavateľ Jacques Testard ju považuje za veľmi dôležitú feministickú autorku, podľa neho bola Ernauxová ovplyvnená francúzskou autorkou Simone de Beauvoir, predchodcom bol tiež Marcel Proust.
 
Ernauxová bola tiež autorkou a režisérkou dokumentárneho filmu Les années Super-8.

Romány 
(výber)
 1974 – Les Armoires vides (Prázdne skrine), debut
 1997 – Je ne suis pas sortie de ma nuit (Zostávam v temnote)
 2080 – Les Années (Roky), kniha je považovaná za „ikonické dielo francúzskej memoárovej prózy“
 2016 – Mémoire de fille (Spomienky dievčaťa), o prvej noci s mužom
 2022 – Jeune homme (Mladý muž)

V slovenskom preklade 
 knižné

Ocenenia 
 Román Les Années vyhral v roku 2008 francúzsku cenu Prix Renaudot a v roku 2019 sa dostal do výberu Bookerovej ceny.
 6. októbra 2022 komisia oznámila, že Annie Ernauxová získala Nobelovu cenu za literatúru. Získala ju za „odvahu a klinickú precíznosť, s ktorou odkrýva korene, odcudzenia a kolektívne obmedzenia osobnej pamäti“. Stala sa prvou Francúzskou, ktorá získala Nobelovu cenu za literatúru.

Referencie

Iné projekty

Externé odkazy 
 Oficiálna stránka
 

Osobnosti z regiónu Normandia
Francúzski spisovatelia
Francúzski pedagógovia
Ženy v svetovej literatúre
Spisovatelia románov
Nositelia Nobelovej ceny za literatúru
Nositeľky Nobelovej ceny
Francúzski nositelia Nobelovej ceny
Ariane 6

Ariane 6 je nosná raketa, vyvíjaná v rámci vesmírneho programu Európskej vesmírnej agentúry (ESA) ako ďalšia generácia rodiny nosných rakiet Ariane. Predstavuje evolučného nástupcu rakety Ariane 5, prevádzkovanej od roku 1996.

Deklarovanou motiváciou pre vývoj Ariane 6 bolo zníženie nákladov na polovicu (oproti Ariane 5) a zvýšenie kadencie štartov (zo 67 na 11 ročne). Finálny návrh rakety bol zo strany ESA vybraný v decembri 2014 a zahŕňa kombinovaný prvý stupeň s motorom na kvapalné palivá a dvoma (A62) alebo štyrmi (A64) pomocnými blokmi na tuhé palivá (druhou alternatívou bola raketa s prvým stupňom komplet na tuhé palivá).

Výroba úvodnej 14-kusovej série nosičov bola zahájená v roku 2019. Prvý skúšobný let, pôvodne plánovaný na rok 2020, neskôr postupne odkladaný, je v súčasnosti (jeseň 2022) naplánovaný na rok 2023. Možnosť bezplatného vynesenia nákladu v rámci tohto inauguračného letu získalo aj Slovensko, Ministerstvom školstva bol oslovený tím, stojaci za družicou GRBAlpha, ktorý príležitosť využil na prípravu jej nasledovníka, 1U cubesatu GRBBeta.

S raketami Ariane 6 sa uvažuje okrem iného aj v európskom programe výskumu a využívania Mesiaca.

Referencie

Iné projekty

Externé odkazy 
 Ariane 6 na webe ESA
 Články na tému Ariane 6 na portáli Kosmonautix.cz

Nosné rakety ESA
Newcastle, Nový Južný Wales

Newcastle je mesto v štáte Nový Južný Wales v Austrálii. Nachádza sa 116 km severne od Sydney. V roku 2021 mala metropolitná oblasť Greater Newcastle 682 465 obyvateľov a samotné mesto malo 453 515 obyvateľov. To z neho robí druhé najľudnatejšie mesto v Novom Južnom Walese a šieste alebo siedme najľudnatejšie mesto Austrálie.

Reference

Mestá v Austrálii
Nový Južný Wales
Avengers: Kangova dynastia

Avengers: Kangova dynastia (v anglickom origináli Avengers: The Kang Dynasty) je pripravovaný americký akčný film z roku 2025 od režiséra Destin Daniel Crettona, natočený na motívy komiksov od vydavateľstva Marvel Comics. Jedná sa o 39. film v MCU a je súčasťou 6. fázy Marvel Cinematic Universe a Mnohovesmírnej ságy.

V júli 2022 na Comic-Cone v San Diegu Marvel Studios oznámilo film Avengers: Kangova dynastia. Krátko nato bol potvrdený Destin Daniel Cretton ako režisér filmu. V septembri bolo odhalené, že scenár k filmu napíše Jeff Loveness, ktorý napísal scenár pre film Ant-Man a Wasp: Kvantumánia (2023).

Produkcia 
Natáčanie filmu sa očakáva na konci roku 2023.

Obsadenie 
 Jonathan Majors ako Nathaniel Richards / Kang Dobyvateľ

Premiéra 
Avengers: Kangova dynastia bude mať premiéru v slovenských kinách 1. mája 2025. Celosvetová premiéra sa uskutoční 2. mája 2025.

Referencie

Externé odkazy 
 
 
 Avengers: Kangova Dynastia – Marvel Cinematic Universe Wiki
 Avengers: Kangova Dynastia – Marvel Wiki

Zdroj 

Filmy USA
Sci-fi akčné filmy USA
Filmy Marvel Cinematic Universe
Avengers: Tajné vojny

Avengers: Tajné vojny (v anglickom origináli Avengers: Secret Wars) je pripravovaný americký akčný film z roku 2026, natočený na motívy komiksov od vydavateľstva Marvel Comics. Jedná sa o 40. film v MCU a je súčasťou 6. fázy Marvel Cinematic Universe a Mnohovesmírnej ságy.

V júli 2022 na Comic-Cone v San Diegu Marvel Studios oznámilo film Avengers: Tajné vojny. V októbri 2022 bolo odhalené, že scenár napíše Michael Waldron, ktorý predtým napísal scenáre pre prvú sériu seriálu Loki (2021) a film Doctor Strange v mnohovesmíre šialenstva (2022).

Produkcia 
Natáčanie filmu sa očakáva v roku 2024.

Obsadenie 
 Hailee Steinfeldová ako Kate Bishopová / Hawkeye

Premiéra 
Avengers: Kangova dynastia bude mať premiéru v slovenských kinách 30. apríla 2026. Celosvetová premiéra sa uskutoční 1. mája 2026. Film mal pôvodne stanovenú premiéru na 7. novembra 2025.

Referencie

Externé odkazy 
 
 
 Avengers: Tajné vojny – Marvel Cinematic Universe Wiki
 Avengers: Tajné vojny – Marvel Wiki

Zdroj 

Filmy USA
Sci-fi akčné filmy USA
Filmy Marvel Cinematic Universe
John Carpenter

John Howard Carpenter (* 16. január 1948, Carthage, New York, USA) je americký filmový režisér, producent, scenárista a hudobný skladateľ. Známy je hlavne vďaka hororom a akčným filmom, hlavne z 80. rokov minulého storočia. Medzi jeho najznámejšie snímky patria filmy Halloween (1978), Hmla (The Fog) (1980), Útek z New Yorku (Escape from New York) (1981) a Vec (The Thing) (1982). K viacerým svojim dielam skladal aj hudbu.

Filmografia 
 1974 - Dark Star
 1976 - Assault on Precinct 13
 1978 - Halloween
 1980 - The Fog
 1981 - Escape from New York
 1982 - The Thing
 1983 - Christine
 1984 - Starman
 1986 - Big Trouble in Little China
 1987 - Prince of Darkness
 1988 - They Live
 1992 - Memoirs of an Invisible Man
 1994 - In the Mouth of Madness
 1995 - Village of the Damned
 1996 - Escape from L.A.
 1998 - Vampires
 2001 - Ghosts of Mars
 2010 - The Ward

Externé odkazy

Zdroj 

Filmoví režiséri USA
Televízni režiséri USA
Filmoví producenti USA
Filmoví scenáristi USA
Skladatelia filmovej hudby USA
Filmoví herci USA
Osobnosti zo štátu New York
Peter Klas

Peter Klas (rodným menom Ľudovít Kandra; * 6. júl 1904, Banská Štiavnica, Rakúsko-Uhorsko – † 10. september 1993, Kitchener, Ontário, Kanada) bol slovenský prozaik, patrí do skupiny exilových spisovateľov, ktorí emigrovali po roku 1945.

Život 
Peter Klas sa narodil ako Ľudovít Kandra v Banskej Štiavnici, kde vyštudoval tamojšie gymnázium v období 19141922. Ďalšie dva roky strávil štúdiom na učiteľskom ústave v Banskej Bystrici. Ako vyučujúci prešiel viacerými školami, napríklad v Banskej Hodruši (dnes Hodruša-Hámre) a na evanjelickej ľudovej škole v Čabradskom Vrbovku. V roku 1945 po vojne emigroval do Rakúska, kde učil v Eitzingu (Horné Rakúsko) a na slovenskom gymnáziu v Aurolzmünsteri (Horné Rakúsko). V roku 1949 sa rozhodol pre odsťahovanie sa do Kanady – (Oil City, Glencoe, Kitchener, Belleville), kde začala jeho literárna činnosť.

Dielo 
Peter Klas patril k produktívnejším prozaikom v exile. Písal poviedky, novely a romány, čiastočne v romantizujúcom realizme (napr. Na strome života) s tematikou emigrantského života v Amerike a čiastočne v expresionistickom štýle. Klasove autorské texty sú konzervatívne realistické príbehy postáv zo slovenského vidieckeho prostredia, ktoré sa dostali do sveta a reflektujú kontrastné rozdiely medzi životom v biede na Slovensku a možnosťami v zámorí. Klas bol aktívny aj ako publicista v rôznych slovenských periodikách vydávaných v USA a Kanade. Napísal román s témou Slovenského národného povstania Satan proti Bohu, ktorý si všíma kriticky povstalecké deje a ich následky na život obyvateľov povstaleckého územia. Klas tvoril v období slovenskej moderny, no v jeho diele sa jasne prezentuje realizmus. Zbierka próz Na strome života z roku 1959 obsahuje príbehy z rôznych prostredí – americké mestské aj vidiecke spoločenské podmienky, slovenský vidiek, hory, poľnohospodárske komunity sa uňho striedajú tak, aby ukázal rôzne podmienky, ktorým sa museli prispôsobovať slovenskí emigrujúci ľudia. Napríklad poviedka „Vtáci otca nebeského” (odchod Slováka do Ameriky a jeho život v práci ako romantizujúci pohľad), „Fantom“ (príbeh o poľovačke na diviaka v zime) alebo „Plechový Kristus” (poviedka o opustenom horárovi, ktorý jedného dňa našiel suseda ako sa zaňho nahlas modlí pri plechovom Kristovi na pomedzí revírov).

Publikácie 
 Na strome života : Poviedky a črty, Bosak Publications, Inc., Scranton, Pa., USA, vytlačené v USA v roku 1959
 Satan proti Bohu, vydala Matica slovenská, v roku 2004, ISBN 80-7090-738-X, ?. vydanie, Slovenská liga, 1983, Toronto, Ontario, Kanada, prvýkrát vyšlo v 1974
 Svetlo pod halenou, Cleveland, 1974
 Ajhľa, človek, Adelaide, 1999
 Novely zo stredoslovenského juhu, Adelaide, 1999

Referencie

Externé odkazy 
 Peter Klas – Literárne informačné centrum
 Zoznam diel Petra Klasa v súbornom katalógu Slovenskej národnej knižnice

Slovenskí spisovatelia
Slovenskí spisovatelia románov
Realizmus
Expresionistickí spisovatelia
Slovenskí emigranti a exulanti
Osobnosti z Banskej Štiavnice
Ligat ha Al

Ligat ha Al je profesionálna futbalová liga v Izraeli patriaca pod záštitu UEFA. Liga bola založená v roku 1998. Prvá sezóna bola odohraná roku 1998/1999.

Formát súťaže 
V sezónne 2022/2023 súťaží v lige 14 mužstiev.Zápasy sú hrané štýlom jeseň-zima. Po 28. kole sa liga rozdelí na dve časti. Prvých šesť mužstiev postupuje do skupiny o titul, kde odohrajú 10 zápasov. V skupine o titul hrá každé mužstvo jeden zápas proti každému mužstvu, doma aj ako hosť. V ďalšej skupine v ktorej sa bojuje o udržanie sa sa stretne 8 tímov, ktoré odohrajú proti každému zo súperov len jeden zápas. Posledné dva tímy zostupujú do Leumit League. Počas celej existencie ligy získal tím Maccabi Haifa až deväť titulov, týmto drží ligový rekord. Medzi ďalšie úspešné mužstvá v lige patrí aj Makabi Tel Aviv (6 titulov), Beitar Jeruzalem (2 tituly), Hapoel tel Aviv (2 tituly).

Referencie

Iné projekty

Externé odkazy 
  – Ligové zápasy a ich výsledky
Futbalové súťaže v Ázii
Futbal v Izraeli
Roberta Metsolaová

Roberta Metsola Tedesco Triccas (* 18. januára 1979, San Giljan, Malta) je maltská právnička, politická predstaviteľka, úradujúca predsedkyňa Európskeho parlamentu a členka Európskeho parlamentu Malty.

Vyrastala v prímorskom meste Gzira a má dvoch mladších súrodencov. Vyštudovala právo s európskym a politickým zameraním na Maltskej Univerzite, kde získala titul v roku 2003 a v štúdiu pokračovala na College of Europe v Bruggách, ktoré ukončila v roku 2004. Politický záujem vyvolalo u Roberty Metsoli maltské referendum o vstupe do Európskej únie, keď počas štúdia založila politické strany Maltských kresťansko-demokratických študentov (Studenti Demokristjani Maltin), Národnú radu mládeže (KNZ, The National Youth Council) a Mládežnícke hnutie nacionalistickej strany (MZPN,  Moviment Zgħazagħ Partit Nazzjonalista).

V roku 2002 sa stala viceprezidentkou Európskej demokratickej študentskej organizácie Konvencia mládeže o budúcnosti Európy (), ktorou bola počas svojho štúdia na Maltskej Univerzite. Členstvo v tejto organizácií jej otvorilo cestu byť bližšie zapojená do vyjednávaní a prípravy Zmluvy o ústave pre Európu a neskôr aj Lisabonskej zmluvy. Vo veku 25 rokov počas štúdia prvýkrát neúspešne kandidovala v maltských voľbách do Európskeho parlamentu.

Od roku 2004 do roku 2012 pôsobila Roberta Metsola na Stálom zastúpení Malty pri Európskej únií na pozícii atašé pre právnu a justičnú spoluprácu Malty a na pozícii vedúcej oddelenia spravodlivosti a vnútorných vecí.

Referencie 

Narodenia 18. januára
Narodenia v 1979
Predsedovia Európskeho parlamentu
Maltské osobnosti
Matthew Lillard

Matthew Lyn Lillard (* 24. január 1970, Los Angeles, Kalifornia, USA) je americký herec, producent a komik. Je známy z filmov ako Hackeri (1995), Vreskot (1996), 13 duchov (2001), Scooby-Doo (2002), Scooby-Doo 2: Nespútané príšery (2004), Nekecaj a pádluj! (2004), Pánska jazda (2006), Späť v hre (2012) a z televíznych seriálov ako The Bridge (2013-2014), Bosch (2014-2021) a  Good Girls (2018-2021).

Detstvo a mladosť 
Lillard sa narodil v meste Lansing, v štáte Michigan. Má mladšiu sestru Amy a navštevoval Foothill High School v Tustine v Kalifornii. v Meste Tustin, tiež prežil svoje detstvo. Študoval na Americkej akadémii dramatických umení v Pasadene v Kalifornii s hereckým kolegom Paulom Ruddom.

Kariéra 
V roku 1994 ho obsadili do čiernej komédie, Šesť vrážd stačí, mamička a nasledujúci rok, bol obsadený do filmu Hackeri, kde si zahral po boku Angeliny Jolie a Jonnyho Lee Millera. V roku 1996 stvárnil postavu Stua Machera, v horore Vreskot. 

Stvárnil postavu Shaggyho, vo filmových spracovaniach animovaného filmu, Scooby-Doo z roku 2002 a rolu si neskôr zopakoval v pokračovaní, Scooby-Doo 2: Nespútané príšery z roku 2004. Lillard, daboval aj postavu Shaggyho v animovaných seriáloch Scooby-Doo. V rovnakom roku, si zahral po boku Setha Greena, v komédii Nekecaj a pádluj. 

V roku 2013 hral rolu Daniela Fryea v americkom televíznom seriáli The Bridge, po boku Diane Kruger. V roku 2017 hosťoval v tretej sezóne televízneho seriálu Twin Peaks. O rok neskôr, stávrnil záletného manžela, Christiny Hendricks, v televíznom seriály Good Girls.

Súkromný život 
V auguste 2000 sa Lillard oženil s Heather Helmovou, s ktorou má tri deti. Spoločne bývajú v Los Angeles.

Iné projekty

Externé odkazy

Zdroj 

Filmoví herci USA
Televízni herci USA
Dabingoví herci USA
Komici USA
Producenti USA